# Erdőhátkarcsa

### A Wikipédiából, a szabad lexikonból.

Erdőhátkarcsa (1899-ig Erdőhát-Damazér-Karcsa, szlovákul Lesné Kračany) Királyfikarcsa településrésze, egykor önálló falu Szlovákiában a Nagyszombati kerületben a Dunaszerdahelyi járásban. 2001-ben Királyfikarcsának 967 lakosából 872 magyar és 84 szlovák volt.

## [szerkesztés] Fekvése

Dunaszerdahelytől 3 km-re nyugatra fekszik.

## [szerkesztés] Története

A falut valószínűleg a 13. században alapították, első említése Erdewhatikarcha alakban 1358-ban történik. Nevét a területén ma is megtalálható Erdőháti erdőről kapta. Lakói nemesi kiváltságokkal rendelkeztek. 1352-ben említik egyik birtokosát Erdőhátkarcsai András fia Pétert, aki királyi szolgálatban állt. A 15. - 16. századi oklevelekben többször szerepelnek nemesei. A 17. század elején nagyobb részét a Derghi Somogyi család vásárolta meg, majd a 19. században a Bartal család a fő birtokosa. 1910-ben Damazérkarcsával együtt Erdőhátkarcsának 149, túlnyomórészt magyar lakosa volt. A trianoni békeszerződésig Pozsony vármegye Dunaszerdahelyi járásához tartozott. 1947-ben a falu csaknem teljes lakosságát Csehországba hurcolták, de később visszatérhettek.

## [szerkesztés] Külső hivatkozások

- Erdőhátkarcsa története

A lap eredeti címe "http://hu.wikipedia.org../../../e/r/d/Erd%C5%91h%C3%A1tkarcsa.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina